​ທ່ານນາງ Rodgers ຈາກພັກ ຣີພັບບລີກັນ ກ່າວຕອບ ຄຳປາໄສ ປ.ໂອບາມາ 
ຜູ້​ແທນ​ສະພາ​ຕໍ່າ ທ່ານ​ນາງ Cathy McMorris Rodgers ຈາກ​ລັດ Washington ​ໄດ້​ເພັ່ງ​ເລັງ​ໃສ່ ອັນ​ທີ່​ທ່ານ​ນາງ ຮ້ອງວ່າ “ຄວາມບໍ່ກໍ້າເກິ່ງກັນ ​ທາງໂອກາດ”.
ໃນຄໍາຖະແຫລງຕອບຂອງພັກຣີພັບບລິກັນ ຕໍ່ຄໍາປາໄສຂອງ ປະທານາທິບໍດີ Barack Obama ກ່ຽວກັບສະພາບການຂອງ ປະເທດຊາດນັ້ນ ຜູ້ແທນສະພາຕໍ່າ ທ່ານນາງ Cathy McMorris Rodgers ຈາກລັດ Washington ໄດ້ເພັ່ງເລັງໃສ່ ອັນທີ່ທ່ານນາງ ຮ້ອງວ່າ “ຄວາມບໍ່ກໍ້າເກິ່ງກັນທາງໂອກາດ” ທ່ານນາງ ກ່າວວ່າ ທ່ານ Obama ໄດ້ເນັ້ນໜັກໃສ່ຄວາມບໍ່ກໍ້າ ເກິ່ງທາງດ້ານ ລາຍໄດ້ ແທນ ແລະວ່າ ນະໂຍບາຍຂອງລັດຖະ ບານຂອງທ່ານ ກໍາລັງເຮັດໃຫ້ຫວ້າງອອກໄປອີກ ຊ່ອງຫວ່າງ ລະຫວ່າງ ຈຸດທີ່ຊີວິດຂອງປະຊາຊົນກໍາລັງຢືນຢູ່ໃນປັດຈຸບັນ ແລະບ່ອນທີ່ເຂົາເຈົ້າຕ້ອງການຈະໄປເຖິງ ທ່ານນາງ Rodgers ເວົ້າວ່າ: “ເພາະວ່າ ພາລະກິດຂອງພວກເຮົາ ບໍ່ແມ່ນໃນຖານະພັກ ຣີພັບບລິກັນ ແຕ່ໃນຖານະຊາວອາເມຣິກັນ ແມ່ນເພື່ອຮັບປະກັນ ອີກຄັ້ງນຶ່ງ ບໍ່ໃຫ້ພວກ ເຮົາຖືກຜູກມັດ ຍ້ອນບ່ອນທີ່ເຮົາມາຈາກ ແຕ່ແມ່ນເພື່ອເຮັດ ໃຫ້ພວກເຮົາມີສິດອໍານາດ ຍ້ອນສິ່ງທີ່ເຮົາສາມາດທີ່ຈະເປັນໄດ້ ” ຜູ້ແທນສະພາຕໍ່າ Rodgers ກ່າວອີກວ່າ ພັກຣີພັບບລິກັນ ມີແຜນທີ່ຈະເພີ້ມ ວຽກການ ຂຶ້ນ ໂດຍບໍ່ເພີ້ມການໃຊ້ຈ່າຍຂອງລັດຖະບານ ແລະຍົກລະດັບການ ສຶກສາແລະໂຄງ ການເຝິກຫັດຕ່າງໆ ເພື່ອຕຽມຜູ້ຄົນໃຫ້ພ້ອມຫລາຍຂຶ້ນສໍາລັບເຂົ້າຮ່ວມໃນໜ່ວຍແຮງ ງານ ທ່ານນາງກ່າວຕື່ມວ່າ ພັກຣີພັບບລິກັນ ຕ້ອງການຢາກໃຫ້ບັນດາຜູ້ເຮັດວຽກ ສາມາດ ເກັບເງິນໄວ້ໄດ້ຫລາຍຂື້ນ ໂດຍຜ່ານການເກັບພາສີຕໍ່າລົງ ແລະ ສະໜອງພະລັງງານ ແລະປະກັນໄພສຸຂະພາບ ລາຄາຖືກ  ໃຫ້ມີຫລາຍຂຶ້ນ ຊຶ່ງທ່ານນາງໄດ້ກ່າວເພີ້ມວ່າ “ພວກເຮົາຫວັງວ່າ ປະທານາທິບໍດີ ຈະຮ່ວມກັບພວກເຮົາ ໃນປີແຫ່ງການເອົາ ບົດ ບາດຢ່າງແທ້ຈິງນີ້ ໂດຍການມອບອໍານາດໃຫ້ແກ່ປະຊາຊົນ ບໍ່ແມ່ນເຮັດ ໃຫ້ຊີວິດ ຂອງເຂົາເຈົ້າ ຍາກລໍາບາກຂື້ນ ດ້ວຍການໃຊ້ຈ່າຍທີ່ບໍ່ເຄີຍມີມາກ່ອນ ພາສີສູງຂື້ນ ກ່ອນເກົ່າ ແລະວຽກການໜ້ອຍລົງ ” ທ່ານນາງ ໄດ້ກ່າວສັ້ນໆເຖິງ ເລື່ອງຄວາມປາດຖະໜາຢາກແກ້ໄຂລະບົບຄົນ ເຂົ້າ ເມືອງຂອງປະເທດ ໂດຍກ່າວວ່າ ການປະຕິຮູບຕ້ອງເລີ້ມຂຶ້ນ ດ້ວຍການຮັກ ສາຊາຍ ແດນຂອງປະເທດ ໃຫ້ປອດໄພ ຈາກພວກລັກລອບເຂົ້າເມືອງ